โปรดตรวจสอบบ้านข้างเคียงงานก่อสร้าง

1. เมื่อยืนหันหน้าเข้าอาคาร ด้านซ้ายของบ้านมีส่วนของอาคารบริเวณพื้นดิน ยังไม่พ้นระยะร่น 2 เมตรจากแนวที่ดิน ถูกต้องตามกฎหมายหรือไม่ 

1.1 ในการขอให้ตรวจสอบนั้น ได้แจ้งเรื่องระยะร่นซึ่งอ้างอิงจาก ข้อบัญญัติ กทม. เรื่องควบคุมอาคาร ปี 2544 
หมวด 5 แนวอาคารและระยะต่างๆ ข้อที่ 54 ระบุว่า “อาคารด้านชิดที่ดินเอกชน ที่มีช่องเปิด ต้องอยู่ห่างจากเขตที่ดินไม่น้อยกว่า 2 เมตร” 

เมื่อยืนหันหน้าเข้าอาคาร ด้านซ้ายของบ้านมีหน้าต่างช่องเปิดที่ทั้งชั้น 1 และชั้น 2 ดังนั้น ตัวอาคารต้องห่างจากที่ดินเอกชนไม่น้อยกว่า 2 เมตร ตลอดทั้งอาคาร ซึ่งโดยทั่วไปถ้าอาคารมีกันสาด ป้องกันแดดก็ต้องนับตั้งแต่ตำแหน่งปลายกันสาดไปจนถึงเขตที่ดิน
ในทำนองเดียวกัน แม้ว่าสิ่งที่ผู้แจ้งจะไม่ได้อยู่ในระดับสูงลักษณะเดียวกับกันสาด แต่เป็นเนื้อเดียวกับอาคารและอยู่บนดิน
เข้าใจว่าเป็นส่วนของฐานรากเดิมของอาคาร ซึ่งก็ถือเป็นส่วนหนึ่งของอาคาร ก็ต้องพิจารณาในหลักข้อกฎหมายเดียวกันว่าต้องถูกรื้อถอนไม่ให้อยู่ในระย 2 เมตรจากแนวเขตที่ดิน

1.2 เจ้าหน้าที่ได้ตอบกลับมาเมื่อวันที่ 10/10/67 แจ้งว่าเป็นไปตาม นิยาม “ที่ว่าง” ตามกฎกระทรวงฯ ปี 2543
เป็นคนละประเด็นกับคำว่า “ระยะร่น” ที่ผู้แจ้งขอให้ตรวจสอบ ไม่สามารถนำมาหักล้างกันได้ จึงขอให้เจ้าหน้าที่ตรวจสอบอย่างตรงไปตรงมาอีกครั้ง และถ้าเจ้าหน้าแจ้งว่าถูกต้อง ก็ขอให้แจ้งในคำนิยามของคำว่า “แนวอาคารและระยะต่างๆ”



2. ด้านหลังของบ้านมีส่วนของอาคารบริเวณพื้นดิน ยังไม่พ้นระยะร่น 2 เมตรจากแนวที่ดินถูกต้องตามกฎหมายหรือไม่

2.1 ในการขอให้ตรวจสอบนั้น ได้แจ้งเรื่องระยะร่นซึ่งอ้างอิงจาก ข้อบัญญัติ กทม. เรื่องควบคุมอาคาร ปี 2544 
หมวด 5 แนวอาคารและระยะต่างๆ ข้อที่ 54 ระบุว่า “อาคารด้านชิดที่ดินเอกชน ที่มีช่องเปิด ต้องอยู่ห่างจากเขตที่ดินไม่น้อยกว่า 2 เมตร”

2.2 เจ้าหน้าที่ได้ตอบกลับมาเมื่อวันที่ 10/10/67 แจ้งว่าเป็นไปตาม นิยาม “ที่ว่าง” ตามกฎกระทรวงฯ ปี 2543
เป็นคนละประเด็นกับคำว่า “ระยะร่น” ที่ผู้แจ้งขอให้ตรวจสอบ ไม่สามารถนำมาหักล้างกันได้ จึงขอให้เจ้าหน้าที่ตรวจสอบอย่างตรงไปตรงมาอีกครั้ง และถ้าเจ้าหน้าแจ้งว่าถูกต้อง ก็ขอให้แจ้งในคำนิยามของคำว่า “แนวอาคารและระยะต่างๆ”



3. เมื่อยืนหันหน้าเข้าอาคาร ด้านซ้ายของบ้านมีการแก้ไขการก่อสร้างผิดแบบตามที่แจ้งไป แต่การแก้นั้นใช้อิฐบล็อคใส ไม่ใช่ผนังทึบตามแบบขออนุญาตตามที่เจ้าหน้าที่แจ้งไว้ ก็ยังถือว่าทำผิดแบบขออนุญาตหรือไม่

3.1 กฎกระทรวงฉบับที่ 68 ปี 2563 ข้อ 2 ระบุว่า “ผนังทึบ” หมายความว่าผนังที่ก่อด้วยบล็อกแก้วโดยบล็อกแก้วต้องอยู่ สูงกว่าระดับพื้นของห้องไม่น้อยกว่า 1.80 เมตร

3.2 เจ้าหน้าที่ได้ตอบกลับมาเมื่อวันที่ 10/10/67 แจ้งว่าเป็นไปตามกฎกระทรวงซึ่งไม่ถูกต้อง เพราะ การก่อบล็อคแก้วที่หน้างานจริงนั้น สามารถสังเกตด้วยตาเปล่าได้ว่า เป็นการก่อเต็มชั้น ไม่ใช่ระดับที่สูงกว่า 1.80 ม.
ทั้งนี้เป็นที่น่าแปลกใจว่า การเปลี่ยนเป็นบล็อคแก้วก็ต้องขอดัดแปลงอาคารซึ่งก็ต้องเป็นระดับที่สูงกว่า 1.80 ม.
แต่ทำไมงานก่อสร้างจริง ไม่ได้ทำที่ระดับสูงกว่า 1.80 ม. และ เพราะเหตุใดเจ้าหน้าที่จึงอ้างอิง กฎกระทรวง แต่ไม่อ้างว่าถูกต้องตามแบบขออนุญาตและดัดแปลงอาคาร จึงขอให้เจ้าหน้าที่ตรวจสอบอย่างตรงไปตรงมาอีกครั้ง



4. ด้านหลังของบ้านได้มีการปรับระดับดินล้ำแนวเขตมาโดนกำแพงบ้านของผู้แจ้งโดยเจ้าของบ้านก่อสร้างไม่ทำกำแพงกันดินเองและเจ้าหน้าที่เขตยังไม่แจ้งผลการตรวจสอบว่า ระดับดินภายในบ้านนั้นสูงกว่าตามแบบขออนุญาตหรือไม่

4.1 ซึ่งโดยปรกติแล้วเมื่อพบว่าการก่อสร้างผิดไปจากที่ขออนุญาตไว้ ทางเจ้าหน้าที่ต้องสั่งระงับการก่อสร้าง

4.2 เจ้าหน้าที่ได้ตอบกลับมาเมื่อวันที่ 10/10/67 แจ้งว่า “ผู้ถูกร้องจะมายื่นแก้ไขดัดแปลงอาคาร” แสดงว่าเจ้าหน้าที่รับทราบว่ามีการก่อสร้างผิดแบบ แต่ใดจึงไม่ออกหนังสือการระงับใช้อาคาร 
และ กฎกระทรวง กำหนดหลักเกณฑ์ วิธีการ และเงื่อนไขในการขออนุญาติ 2564 ได้ระบุโดยรวมว่าการยื่นแก้ไขดัดแปลงอาคารให้ยื่นได้เท่าที่จำเป็นซึ่งไม่สามารถแก้ไขได้แล้ว แต่การใช้ระดับดินภายในให้ต่ำลงไป 30 cm. ตามเดิมนั้นย่อมสามารถทำได้ และเพราะเหตุใดเจ้าหน้าที่จึงแจ้งเสมือนว่า จะรอให้มีการดัดแปลงอาคารเกิดขึ้น ทั้งที่ไม่มีอำนาจในการสั่งดัดแปลงในกรณีนี้



5. ตามข้อ 1-3 ล้วนเป็นการทำผิดแบบที่เคยแจ้งไปนานแล้ว ซึ่งเจ้าหน้าที่ตอบกลับใน ทราฟฟี่ฟองดูวว์ว่า เป็นการก่อสร้างผิดแบบและกำลังดำเนินการ แต่ปัจจุบันได้มีการรื้อถอนรั้วชั่วคราวออกไปแล้ว การรื้อถอนรั้วชั่วคราวโดยที่การก่อสร้างยังไม่แล้วเสร็จนั้นถูกต้องหรือไม่
ถ้าเจ้าหน้าที่จะแจ้งว่า ไม่จำเป็นต้องแล้วเสร็จ 100% แค่เพียง 99% ก็สามารถรื้อถอนรั้วชั่วคราวได้แล้วนั้น ก็ขอให้ยกกฎหมายข้อใดว่าสามารถทำได้

5.1 ผู้แจ้งได้แจ้งเกี่ยวข้อกับการกระทำผิดเกี่ยวกับระยะร่น

5.2 เจ้าหน้าที่ได้ตอบกลับมาเมื่อวันที่ 10/10/67 โดยยกเรื่องพื้นที่ว่าซึ่งเป็นคนละประเด็นกัน 



6. การรื้อถอนรั้วชั่วคราวนั้น เจ้าหน้าที่ได้ตรวจหรือไม่ว่าตามข้อ 1-4 ได้มีการแก้ไขแล้ว จึงอนุญาตให้ถือเป็นงานแล้วเสร็จและรื้อถอนรั้วชั่วคราวได้

6.1 ผู้แจ้งยึดตาม ข้อบัญญัติ กทม. เรื่องควบคุมอาคาร ปี 2544 ข้อ 113 “ในการก่อสร้างอาคาร ผู้ได้รับอนุญาตหรือผู้ดำเนินการต้องจัดให้มีรัวชัวคราวทึบสูงไม่น้อยกว่า 2 เมตร” แปลว่า ผู้ได้รับอนุญาตต้องมีรั้วทึบตลอดเวลา จนกว่าจะหมดจากความเป็นผู้ได้รับอนุญาติ และได้ขอข้อกฎหมายว่า กฎหมายข้อใดที่ยินยอมให้สามารถละเว้นได้ 

6.2 เจ้าหน้าที่ได้ตอบกลับมาเมื่อวันที่ 10/10/67 ว่า พื้นที่ก่อสร้างได้นำรั้วชั่วคราวออก โดยไม่ได้อ้างอิงกฎหมายใดๆ เหมือนทราบดีว่าไม่มีข้อกฎหมายรองรับ แต่ก็หาเหตุผลมารองรับในการยินยอมให้เกิดการกระทำผิดจึงขอให้เจ้าหน้าที่ตรวจสอบอย่างตรงไปตรงมาอีกครั้ง



7. ในฐานนะที่เป็นเจ้าหน้าที่ เพราะเหตุใดการแจ้งเมื่อวันที่ 14 มกราคม 2567 ซึ่งเป็นการก่อสร้างผิดแบบ จึงไม่ออกคำสั่งแก้ไขอาคารตามมาตรา 65 ตาม พรบ. จัดสรรที่ดิน ซึ่งเป็นเครื่องมือของเจ้าหน้าที่เมื่อพบว่ามีการก่อสร้างผิดไปจากที่ขออนุญาต ในลักษณะจงใจกระทำผิด ซึ่งถึงปัจจุบันก็ยังไม่แล้วเสร็จ

8. . ในฐานนะที่เป็นเจ้าหน้าที่ เพราะเหตุใดการแจ้งเมื่อวันที่ 2 กันยายน 2567 ซึ่งเป็นการก่อสร้างระดับดินภายนอกผิดแบบ จึงไม่ออกคำสั่งแก้ไขอาคารตามมาตรา 65 ตาม พรบ. จัดสรรที่ดิน ซึ่งเป็นเครื่องมือของเจ้าหน้าที่เมื่อพบว่ามีการก่อสร้างผิดไปจากที่ขออนุญาต

9. ในฐานะที่เป็นเจ้าหน้าที่ เพราะเหตุใด จึงไม่ออกคำสั่งแก้ไขอาคาร และ ให้ผู้ได้รับใบอนุญาตแก้ไขให้ถูกต้อง
สามารถมองได้หรือไม่ว่า การที่เจ้าหน้าที่กำลังแก้ต่างให้ผู้กระทำผิด ซึ่งอาจคาดคะแนได้ว่าเจ้าหน้าที่มีส่วนในการตัดสินใจแก้ไขโดยไม่ออกคำสั่งแก้ไขอาคาร และเมื่อการแก้ไม่สามารถให้จบได้จึงได้แก้ต่างแทนกัน

10. ถ้าเจ้าหน้าที่มั่นใจว่า การแก้ไขต่างๆนั้นถูกต้อง ก็ขอให้เจ้าหน้าที่แจ้งกลับมาว่าถูกต้องแล้ว
เพราะเจ้าหน้าที่ย่อมทราบดีว่า อย่างไรก็ดี การแจ้งเจ้าหน้าที่ทุจริตหรือการฟ้องต่อศาลอาญาคดีทุจริตย่อมเกิดขึ้นในลำดับถัดไปโดยหลีกเลี่ยงไม่ได้ และข้อมูลที่จะนำมาใช้นั้นก็คือข้อมูลที่เจ้าหน้าที่ตอบกลับมาทั้งหมด และในพื้นที่เดียวกันนี้คาดว่าจะมีบ้านอีกจำนวนหลายหลังที่ก่อสร้างผิดแบบก็จะนำไปเป็นข้อมูลในการแจ้งเกี่ยวกับการทุจริตในลำดับถัดไป